แผนปฏิบัติการป้องกันการทุจริต ประจำปีการศึกษา 2567

**โรงเรียนอนุบาลฮ่องลี่(ค่ายเม็งรายมหาราชอุปถัมภ์)**

**สำนักงานเขตพื้นที่การศึกษาเชียงราย เขต 1สำนักงานคณะกรรมการการศึกษาขั้นพื้นฐาน กระทรวงศึกษาธิการ**

ก

# คำนำ

แผนปฏิบัติการป้องกันการทุจริต โรงเรียนอนุบาลฮ่องลี่(ค่ายเม็งรายมหาราชอุปถัมภ์)

ประจำปีการศึกษา2567ดำเนินการภายใต้โครงการเสริมสร้างคุณธรรม จริยธรรมและธรรมาภิบาลในสถานศึกษา ซึ่งสอดคล้องกับยุทธศาสตร์ ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564) และเป็นไปตามแนวทางการจัดทำ งบประมาณในลักษณะบูรณาการเชิงยุทธศาสตร์ ประเด็นการป้องกัน ปราบปรามการทุจริตและประพฤติมิชอบ ประจำปีการศึกษา 2567ภายใต้แนวทางหลัก 3 แนวทาง ประกอบด้วย 1) สร้างจิตสำนึก และปลูกฝังความ ซื่อสัตย์สุจริต 2) สร้างกลไกป้องกันการทุจริต และ 3) เสริมสร้างประสิทธิภาพในการปราบปรามการทุจริต

แผนปฏิบัติการป้องกันการทุจริต โรงเรียนอนุบาลฮ่องลี่(ค่ายเม็งรายมหาราชอุปถัมภ์)

ประจำปีการศึกษา2567ประกอบด้วยสาระสำคัญ คือ **ส่วนที่ 1** บทนำนำเสนอความเป็นมาการป้องกันการทุจริต ผลการประเมินคุณธรรมและความโปร่งใสการดำเนินงานของโรงเรียน (ITA) ในปีการศึกษา 2566 **ส่วนที่ 2** บริบทที่เกี่ยวข้อง ได้แก่ ยุทธศาสตร์ชาติ นโยบาย และคำสั่งที่เกี่ยวข้อง **ส่วนที่ 3** แผนปฏิบัติการ ป้องกันและการทุจริต ประจำปีการศึกษา 2567 แสดงรายละเอียดวิสัยทัศน์ พันธกิจ และยุทธศาสตร์ของ แผนปฏิบัติการฯ ดังกล่าว

ความเชื่อมโยงของการจัดทำแผน และข้อมูลชื่อโครงการ ตัวชี้วัดและค่าเป้าหมาย งบประมาณ และช่วงเวลาดำเนินการ

ขอขอบพระคุณหน่วยงานและผู้มีส่วนเกี่ยวข้องที่ให้ความร่วมมือในการจัดทำแผนปฏิบัติการป้องกัน และ ปราบปรามการทุจริต โรงเรียนอนุบาลฮ่องลี่(ค่ายเม็งรายมหาราชอุปถัมภ์)ประจำปีการศึกษา2567 จนสำเร็จ เพื่อเป็นกรอบทิศทางใน ดำเนินการป้องกันและปราบปรามการทุจริตที่สอดคล้องกับยุทธศาสตร์ชาติ และนโยบายสำคัญ อันจะส่งผลให้การ ทุจริตในการปฏิบัติราชการในโรงเรียนบ้านใหม่สันติลดน้อยลง

 โรงเรียนอนุบาลฮ่องลี่(ค่ายเม็งรายมหาราชอุปถัมภ์)

## สารบัญ

##### หน้า

**คำนำ** ก

##### สารบัญ ข

[ส่วนที่ 1 บทนำ ๑](#_TOC_250002)

-ความเป็นมา ๑

-ข้อมูลของโรงเรียนอนุบาลฮ่องลี่ฯ ๓

-การวิเคราะห์ผลการประเมินคุณธรรมและความโปร่งใสในการดำเนินงาน ๖

ของโรงเรียนอนุบาลฮ่องลี่ฯ

-แนวทางการจัดทำแผนปฏิบัติการป้องกันการทุจริต ๗

โรงเรียนอนุบาลฮ่องลี่ฯ ประจำปีการศึกษา 2567

[ส่วนที่ 2 บริบทที่เกี่ยวข้อง ๘](#_TOC_250001)

ส่วนที่ 3 แผนปฏิบัติการป้องกันการทุจริตโรงเรียนอนุบาลฮ่องลี่ฯ ๒๐

ประจำปีการศึกษา 2567

ส่วนที่ 4 แบบสรุปโครงการ/กิจกรรม แผนปฏิบัติการป้องกันการทุจริต ๒๗

โรงเรียนอนุบาลฮ่องลี่ฯ ประจำปีการศึกษา 2567

**ความเป็นมา**

## ส่วนที่ 1 บทนำ

การทุจริตในสังคมไทยระหว่างช่วงเวลากว่าทศวรรษ ส่งผลเสียต่อประเทศอย่างมหาศาลและเป็นอุปสรรค สำคัญต่อการพัฒนาเศรษฐกิจ สังคม การเมือง ในทุกมิติ รูปแบบการทุจริตจากเดิมที่เป็นทุจริตทางตรงไม่ซับซ้อน อาทิ การรับสินบน การจัดซื้อจัดจ้าง ในปัจจุบันได้ปรับเปลี่ยนเป็นการทุจริตที่ซับซ้อนมากขึ้นตัวอย่างเช่น การทุจริต เชิงนโยบาย การทุจริตข้ามแดนข้ามชาติ ซึ่งเชื่อมโยงไปสู่อาชญากรรมอื่น ๆ มากมายและส่งผลกระทบทางลบ ในวงกว้าง

รัฐบาลได้ตระหนักในสถานการณ์การทุจริตทั้งในภาครัฐและในระดับชาติ พลเอกประยุทธ์ จันทร์โอชา นายกรัฐมนตรี ได้ประกาศนโยบายในการป้องกันและปราบปรามการทุจริต ปรากฏในด้านการส่งเสริม การบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ ข้อ 10.5 ใช้มาตรการทางกฎหมาย การปลูกฝังค่านิยม คุณธรรม จริยธรรมและจิตสำนึกในการรักษาศักดิ์ศรี ของความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและ ปราบปรามการทุจริตและประพฤติมิชอบของเจ้าหน้าที่ของรัฐทุกระดับอย่างเคร่งครัด ยกเลิกหรือแก้ไขกฎหมาย ระเบียบ ข้อบังคับต่าง ๆ ที่ไม่จำเป็น สร้างภาระแก่ประชาชนเกินควร หรือเปิดช่องโอกาสการทุจริต เช่น ระเบียบการ จัดซื้อจัดจ้าง การอนุญาต อนุมัติ และการขอรับบริการจากรัฐ ซึ่งมีขั้นตอนยืดยาวใช้เวลานาน ซ้ำซ้อนและ เสียค่าใช้จ่ายทั้งของภาครัฐและประชาชน ประกอบกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (2560-2564) ซึ่งเป็นกรอบทิศทางการดำเนินการของทุกภาคส่วนในการป้องกันและปราบปรามการ ทุจริต และนโยบายปราบปรามการทุจริตของรัฐบาล ที่มุ่งส่งเสริมปลูกจิตสำนึกให้สังคมไทยมีวินัย และยึดมั่น ในคุณธรรม จริยธรรม ควบคู่กับการพัฒนาเครือข่ายป้องกันและปราบปรามการทุจริตอย่าง บูรณาการโดยให้ ประชาชนมีบทบาทสำคัญในกระบวนการดำเนินงานอย่างมีส่วนร่วม โปร่งใส เสมอภาคและเป็นธรรม สร้างระบบและ กลไกที่มีอิสระอย่างแท้จริงในการตรวจสอบ ควบคุม กระจาย ถ่วงดุลอำนาจ ควบคู่กับการพัฒนากฎหมาย กฎระเบียบ ตลอดจนพัฒนาทรัพยากรมนุษย์ ระบบข้อมูลสารสนเทศ รวมทั้งพัฒนาและเผยแพร่องค์ความรู้ด้านการ ป้องกันและปราบปรามการทุจริตอย่างมีจรรยาบรรณและต่อเนื่อง โดยยุทธศาสตร์ดังกล่าวเป็นผลจากสถานการณ์ การทุจริตที่มีการเปลี่ยนแปลงอย่างรวดเร็วต่อเนื่อง และบทเรียนที่ได้รับจากการแปลงยุทธศาสตร์ชาติว่าด้วยการ ป้องกันและปราบปรามการทุจริตทั้งสองฉบับที่ผ่านมาสู่การปฏิบัติจึงได้มีการริเริ่มแนวคิดในการปรับปรุงยุทธศาสตร์ ชาติว่าด้วยการป้องกันและปราบปรามการทุจริตให้สอดคล้องกับสภาพปัญหาและสถานการณ์การดำเนินงาน ด้านการป้องกันและปราบปรามการทุจริตที่เปลี่ยนแปลงไปในปัจจุบัน โดยจะต้องสามารถตอบโจทย์ต่อปัญหาหรือ สถานการณ์การทุจริตที่ประชาชนและหน่วยงานต่าง ๆ ต้องเผชิญอยู่จริง ต้องมีการคำนึงถึงบทบาทของทุกภาคส่วน ไม่ว่าจะเป็นหน่วยงานภาครัฐ ภาคเอกชน ภาควิชาการ องค์กรสาธารณะ สื่อมวลชน และภาคประชาสังคม เพื่อให้ เข้ามามีส่วนร่วมในทุกกระบวนการ ตั้งแต่กระบวนการจัดทำยุทธศาสตร์ชาติฯ การแปลงยุทธศาสตร์ชาติฯไปสู่ การปฏิบัติการติดตามประเมินผลและรายงานผลการดำเนินการตามยุทธศาสตร์ชาติฯ ให้รัฐสภาและสาธารณชนได้รับทราบ ในทุกปีงบประมาณ ทั้งนี้ เพื่อให้เกิดการบูรณาการความร่วมมือจากทุกภาคส่วนในการต่อต้านการทุจริต ทุกรูปแบบอย่างเข้มแข็ง เพื่อให้ประเทศไทยเป็นประเทศที่มีมาตรฐานความโปร่งใสเทียบเท่าสากล

คณะรัฐมนตรี มีมติเมื่อวันที่ 11 ตุลาคม 2559 เห็นชอบยุทธศาสตร์ชาติว่าด้วยการป้องกันและปราบปราม การทุจริต ระยะที่ 3 (พ.ศ. 2560 – 2564) ซึ่งกำหนดวิสัยทัศน์ “ประเทศไทย ใสสะอาด ไทยทั้งชาติต้านทุจริต (Zero Tolerance and Clean Thailand)” กำหนดพันธกิจหลักเพื่อสร้างวัฒนธรรมการต่อต้านการทุจริต ยกระดับธรรมาภิบาล ในการบริหารจัดการทุกภาคส่วน และปฏิรูปกระบวนการป้องกันและปราบปรามการทุจริตทั้งระบบ ให้มีมาตรฐาน เทียบเท่าสากล ผ่านยุทธศาสตร์ 6 ด้าน ได้แก่ สร้างสังคมที่ไม่ทนต่อการทุจริต ยกระดับเจตจำนงทางการเมือง

ในการต่อต้านการทุจริต สกัดกั้นการทุจริตเชิงนโยบาย พัฒนาระบบป้องกันการทุจริตเชิงรุก ปฏิรูปกลไกและ กระบวนการการปราบปรามการทุจริต และยกระดับดัชนีการรับรู้การทุจริตของประเทศไทย โดยเป้าประสงค์ของ ยุทธศาสตร์ชาติฯ ระยะที่ 3 คือ ประเทศไทยมีค่าดัชนีการรับรู้การทุจริต (CPI) สูงกว่าร้อยละ 50 เพื่อให้เป็น มาตรฐานเป็นที่ยอมรับจากทั้งภายในและต่างประเทศ

สำนักงาน ป.ป.ช. ร่วมกับ สำนักงาน สพฐ. ได้กำหนดแนวทางการจัดทำแผนปฏิบัติการป้องกันและ ปราบปรามการทุจริตและประพฤติมิชอบ เพื่อให้ส่วนราชการและหน่วยงานภาครัฐแปลงแนวทางและมาตรการตาม ยุทธศาสตร์ชาติฯ ไปสู่การปฏิบัติโดยกำหนดไว้ในแผนปฏิบัติราชการ 4 ปี และแผนปฏิบัติราชการประจำปี โดยให้ยึด กรอบยุทธศาสตร์หลักที่ใช้ในการจัดทำแผนปฏิบัติการป้องกันการทุจริตและประพฤติมิชอบ ให้คำนึงถึงความสอดคล้องกับยุทธศาสตร์ชาติ 20 ปี (พ.ศ. 2561 -2580) ยุทธศาสตร์ชาติว่าด้วยการป้องกันและ

ปราบปรามการทุจริต ระยะที่ 3 (พ.ศ. 2560 – 2564) และแผนแม่บทบูรณาการป้องกันและปราบปรามการทุจริต

และประพฤติมิชอบ ระยะ 20 ปี (พ.ศ. 2560 – 2579) จึงนำมาสู่การจัดทำแผนปฏิบัติการป้องกันการทุจริต โรงเรียนบ้านสวนดอกท่าขันทองสามัคคี ประจำปีงบประมาณ พ.ศ. 256๕ฉบับนี้

โรงเรียนอนุบาลฮ่องลี่ฯจึงได้จัดทำแผนปฏิบัติการป้องกันการทุจริต ประจำปีการศึกษา 2567 เพื่อเป็นกรอบทิศทางในการดำเนินการป้องกันการทุจริตที่สอดคล้องกับยุทธศาสตร์ชาติและ นโยบายสำคัญอันจะส่งผลให้การทุจริตในการปฏิบัติราชการลดน้อยลง

**ข้อมูลของโรงเรียนอนุบาลฮ่องลี่(ค่ายเม็งรายมหาราชอุปถัมภ์)**

โรงเรียนอนุบาลฮ่องลี่ฯ ได้บริหารจัดการแบ่งฝ่ายการบริหารงาน แบ่งเป็น 4 ฝ่าย ดังนี้

1. ฝ่ายบริหารงานวิชาการ

2. ฝ่ายบริหารงานงบประมาณ

3. ฝ่ายบริหารงานบุคคล

4. ฝ่ายบริหารบริหารงานทั่วไป

สถานที่ตั้ง 111 หมู่ 12 ตำบลแม่สลองนอก อำเภอแม่ฟ้าหลวง จังหวัดเชียงราย 57110

**แผนภูมิโครงสร้างโรงเรียน**

**จำนวนนักเรียนโรงเรียนอนุบาลฮ่องลี่ฯ ปีการศึกษา 2567**

|  |  |
| --- | --- |
| **ระดับชั้น** | **จำนวน(คน)** |
| โรงเรียนอนุบาลฮ่องลี่ฯ |
| อนุบาล 1 | - |
| อนุบาล 2 | 23 |
| อนุบาล 3 | 26 |
| ประถมศึกษาปีที่ 1 | 41 |
| ประถมศึกษาปีที่ 2 | 50 |
| ประถมศึกษาปีที่ 3 | 26 |
| ประถมศึกษาปีที่ 4 | 34 |
| ประถมศึกษาปีที่ 5 | 36 |
| ประถมศึกษาปีที่ 6 | 44 |
| **รวม** | **280** |

ข้อมูล ณ วันที่ ๑๐ มิ.ย.67

**จำนวนข้าราชการ บุคลากรทางการศึกษา ปีการศึกษา 2567**

|  |  |  |  |
| --- | --- | --- | --- |
| **ตำแหน่ง** | **ชาย** | **หญิง** | **รวม** |
| ผู้บริหาร | 1 |  | 1 |
| ครู | 1 | 11 | 12 |
| ลูกจ้างประจำ | 2 | 6 | 8 |
| พนักงานราชการ |  | 1 | 1 |
| ธุรการโรงเรียน |  | 1 | 1 |
| **รวม** | 4 | **19** | **23** |

ข้อมูล ณ วนั ที่ 10 มิ.ย. 66

##### ข้อมูลด้านการศึกษา

|  |
| --- |
| **จำนวนนักเรียนโรงเรียน****อนุบาลฮ่องลี่ฯ ปีการศึกษา 2567** |
| **ระดับการศึกษา** | **จำนวนนักเรียน (คน)** | **จำนวน ห้องเรียน** |
| **ชาย** | **หญิง** | **รวม** |
| อนุบาล 1 | - | - | - | - |
| อนุบาล 2 | 9 | 14 | 23 | 1 |
| อนุบาล 3 | 10 | 16 | 26 | 1 |
| ***รวม ระดับก่อนประถมศึกษา*** | *19* | *15* | *49* | 2 |
| ประถมศึกษาปีที่ 1 | 30 | 11 | 41 | 2 |
| ประถมศึกษาปีที่ 2 | 27 | 23 | 49 | 2 |
| ประถมศึกษาปีที่ 3 | 14 | 12 | 26 | 2 |
| ประถมศึกษาปีที่ 4 | 13 | 21 | 34 | 2 |
| ประถมศึกษาปีที่ 5 | 14 | 22 | 36 | 2 |
| ประถมศึกษาปีที่ 6 | 24 | 23 | 47 | 2 |
| **รวมทั้งหมด** | **138** | **39** | **99** | **14** |

(ข้อมูล ณ วันที่ 10 มิถุนายน 2567 ระบบ Data Management Center)

|  |
| --- |
| **จำนวนผู้บริหาร ครูและบุคลากรทางการศึกษา** |
| **ตำแหน่ง** | **ชาย** | **หญิง** | **รวม** |
| ผู้อำนวยการโรงเรียน | 1 | - | 1 |
| รองผู้อำนวยการโรงเรียน | - | - | - |
| ครู ค.ศ.4 | - | - | - |
| ครู ค.ศ.3 | - | 8 | 8 |
| ครู ค.ศ.2 | 1 |  1 | 2 |
| ครู ค.ศ.1 | 1 |  |  1 |
| ครูผู้ช่วย |  | 1 | 1 |
| ลูกจ้างประจำ | 2 | 6 | 8 |
| พนักงานราชการ |  | 1 | 1 |
| ธุรการโรงเรียน | - | 1 | 1 |
| **รวม** | 5 | **18** | **23** |

(ข้อมูล ณ วันที่ 10 มิถุนายน 2567)

**การวิเคราะห์ผลการประเมินคุณธรรมและความโปร่งใสการดำเนินงานของหน่วยงานภาครัฐ**

(**Integrity and Transparency Assessment – ITA) ของโรงเรียนอนุบาลฮ่องลี่ฯ**

สำนักงาน ป.ป.ช. ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริตและเป็นกลไก ในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรมโดยใช้ชื่อว่า “การประเมิน คุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment:ITA) โดยสำนักพัฒนานวัตกรรมการจัดการศึกษาได้พัฒนานวัตกรรมเครื่องมือการประเมินมาใช้ประเมิน

การประเมินคุณธรรมและความโปร่งใสในการดำเนินงานของโรงเรียนอนุบาลฮ่องลี่ฯ ได้เริ่มดำเนินการใน
 ปีการศึกษา 2567 ซึ่งเป็นการประเมินเชิงบวกที่ครอบคลุมการปฏิบัติราชการของหน่วยงานภาครัฐในทุกมิติตั้งแต่การบริหารงานของผู้บริหารและการปฏิบัติงานของเจ้าหน้าที่ภายในหน่วยงานมีการประเมิน“ระบบงาน”และ“วัฒนธรรม”ในหน่วยงานตลอดจนประเมินผลการปฏิบัติงานในภาพรวมที่สะท้อนได้จากการรับรู้ของผู้มีส่วนได้ส่วนเสียภายในและผู้มีส่วนได้ส่วนเสียภายนอก

##### กรอบการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)

กรอบการประเมินคุณธรรมและความโปร่งใสฯ แบ่งออกเป็น 5 ดัชนี ดังนี้ 1) ดัชนีความโปร่งใส (Transparency Index)

2) ดัชนีความพร้อมรับผิด (Accountability Index)

3) ดัชนีความปลอดจากการทุจริตในการปฏิบัติงาน (Corruption - Free Index)

4) ดัชนีวัฒนธรรมคุณธรรมในองค์กร (Integrity Culture Index)

5) ดัชนีคุณธรรมการทำงานในหน่วยงาน (Work Integrity Index)

##### เครื่องมือในการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA)

เครื่องมือที่ใช้ในการประเมินคุณธรรมและความโปร่งใสฯ มี 3 เครื่องมือ ได้แก่ 1) แบบสำรวจหลักฐานเชิงประจักษ์ (แบบสำรวจ Evidence – Based)

2) แบบสำรวจความคิดเห็นผู้มีส่วนได้ส่วนเสียภายใน (แบบสำรวจ Internal)

3) แบบสำรวจความคิดเห็นผู้มีส่วนได้ส่วนเสียภายนอก (แบบสำรวจ External)

**ผลการประเมิน ITA โรงเรียนอนุบาลฮ่องลี่ฯ**

 ผลการประเมินคุณธรรมและความโปร่งใสในการดำเนินงานของโรงเรียนอนุบาลฮ่องลี่ฯ ในปีการศึกษา 2566 รายตัวชี้วัด ซึ่งได้จากการสำรวจความคิดเห็นของข้าราชการครูและบุคลากรทางการศึกษา ที่ปฏิบัติงานในโรงเรียน ผู้รับบริการหรือผู้มีส่วนได้ส่วนเสียของโรงเรียนและจากเอกสารหลักฐานการเปิดเผยข้อมูลผ่านทางเว็บไซต์ของโรงเรียนอนุบาลฮ่องลี่ฯ เรียงตามลำดับคะแนน ได้ดังนี้ (เกณฑ์การผ่าน 85 คะแนน)

| **ลำดับที่** | **ตัวชี้วัดที่** | **ประเด็นตัวชี้วัด** | **คะแนน** | **ระดับ** | **หมายเหตุ** |
| --- | --- | --- | --- | --- | --- |
| **1** | ตัวชี้วัดที่ 1 | การปฏิบัติหน้าที่ |  |  |  |
| **2** | ตัวชี้วัดที่ 2 | การใช้งบประมาณ |  |  |  |
| **3** | ตัวชี้วัดที่ 3 | การใช้อำนาจ |  |  |  |
| **4** | ตัวชี้วัดที่ 4 | การใช้ทรัพย์สินของราชการ |  |  |  |
| **5** | ตัวชี้วัดที่ 5 | การแก้ไขปัญหาการทุจริต |  |  |  |
| **6** | ตัวชี้วัดที่ 6 | คุณภาพการดำเนินงาน |  |  |  |
| **7** | ตัวชี้วัดที่ 7 | ประสิทธิภาพการสื่อสาร |  |  |  |
| **8** | ตัวชี้วัดที่ 8 | การปรับปรุงระบบการทำงาน |  |  |  |
| **9** | ตัวชี้วัดที่ 9 | การเปิดเผยข้อมูล |  |  |  |
| **10** | ตัวชี้วัดที่ 10 | การป้องกันการทุจริต |  |  |  |

**หมายเหตุ : ระดับคะแนนและการแปลผลการประเมิน**

| **ระดับ** | **ความหมาย** | **คะแนน** | **หมายเหตุ** |
| --- | --- | --- | --- |
| **AA** | **Excellence** | 95.00 – 100 | ผ่าน |
| **A** | **Very Good** | 85.00 – 94.99 | ผ่าน |
| **B** | **Good** | 75.00 – 84.99 | ไม่ผ่าน |
| **C** | **Fair** | 65.00 – 74.99 | ไม่ผ่าน |
| **D** | **Poor** | 55.00 – 64.99 | ไม่ผ่าน |
| **E**  | **Extremely Poor** | 50.00 – 54.99 | ไม่ผ่าน |
| **F**  | **Fail** | 0 – 49.99 | ไม่ผ่าน |

### แนวทางการจัดทำแผนปฏิบัติการป้องกันการทุจริต โรงเรียนอนุบาลฮ่องลี่ฯ

### ประจำปีการศึกษา 2567

การจัดทำแผนปฏิบัติการป้องกันการทุจริต โรงเรียนอนุบาลฮ่องลี่ฯ ปีการศึกษา 2567 มีแนวทาง และขั้นตอนดังต่อไปนี้

1. ทบทวนข้อมูลและบริบทที่เกี่ยวข้อง

2. จัดทำแผนปฏิบัติการป้องกันการทุจริต โรงเรียนบ้านสวนดอกท่าขันทองสามัคคี ประจำปีการศึกษา 2567 โดยใช้กรอบ แนวทางตามแผนปฏิบัติการป้องกันการทุจริตและประพฤติมิชอบ กระทรวงศึกษาธิการ ระยะ 5 ปี (พ.ศ. 2560 – 2564)

4. เสนอแผนปฏิบัติการป้องกันการทุจริต โรงเรียนบ้านสวนดอกท่าขันทองสามัคคี ประจำปีการศึกษา 2567 ต่อคณะกรรมการสถานศึกษา เพื่อพิจารณาให้ความเห็นชอบให้หน่วยงานถือปฏิบัติ

## ส่วนที่ 2 บริบทที่เกี่ยวข้อง

### สำหรับประเทศไทยได้กำหนดทิศทางการป้องกันและปราบปรามการทุจริตซึ่งมีความสอดคล้องกับสถานการณ์ทางการเมือง เศรษฐกิจ สังคม วัฒนธรรม และความรุนแรง รวมถึงการสร้างความตระหนักในการประพฤติปฏิบัติตนด้วยความซื่อสัตย์สุจริตของคนในสังคม ทั้งนี้ สำนักงาน ป.ป.ช. ในฐานะองค์กรหลักด้านการดำเนินงานป้องกันและปราบปรามการทุจริต รวมทั้งบูรณาการการทำงานด้านการต่อต้านการทุจริตเข้ากับทุกภาคส่วนดังนั้น สาระสำคัญที่มีความเชื่อมโยงกับทิศทางการป้องกันและปราบปรามการทุจริต ที่สำนักงาน ป.ป.ช. มีดังนี้

1. รัฐธรรมนูญแห่งราชอาณาจักรไทย พุทธศักราช 2560
2. ยุทธศาสตร์ชาติระยะ 20 ปี
3. แผนแม่บทภายใต้ยุทธศาสตร์ชาติ

 ประเด็น การต่อต้านการทุจริตและประพฤติมิชอบ

1. โมเดลประเทศไทยสู่ความมั่นคง มั่งคั่ง และยั่งยืน (Thailand 4.0)
2. นโยบายรัฐบาล พลเอก ประยุทธ์ จันทร์โอชา ที่แถลงต่อสภานิติบัญญัติแห่งชาติ

สาระสำคัญข้างต้นจะเป็นเครื่องมือชี้นำทิศทางการปฏิบัติงานและการบูรณาการด้านต่อต้านการทุจริต
ของประเทศเพื่อให้เป็นไปในทิศทางเดียวกัน

 **รัฐธรรมนูญแห่งราชอาณาจักรไทยพุทธศักราช 2560** กำหนดในหมวดที่ 4 หน้าที่ของประชาชนชาวไทยว่า“...บุคคลมีหน้าที่ ไม่ร่วมมือหรือสนับสนุนการทุจริต และประพฤติมิชอบทุกรูปแบบ” ถือได้ว่าเป็นครั้งแรกที่รัฐธรรมนูญได้กำหนดให้การป้องกันและปราบปรามการทุจริตเป็นหน้าที่ของประชาชนชาวไทยทุกคน นอกจากนี้ยังกำหนดชัดเจนในหมวดที่ 5 หน้าที่ของรัฐว่า “รัฐต้องส่งเสริม สนับสนุน และให้ความรู้แก่ประชาชนถึงอันตรายที่เกิดจากการทุจริตและประพฤติมิชอบทั้งภาครัฐและภาคเอกชนและจัดให้มีมาตรการและกลไกที่มีประสิทธิภาพเพื่อป้องกันและขจัดการทุจริต และประพฤติมิชอบดังกล่าวอย่างเข้มงวด รวมทั้งกลไกในการส่งเสริมให้ประชาชนรวมตัวกัน เพื่อมีส่วนร่วมในการรณรงค์ให้ความรู้ต่อต้านการทุจริต หรือชี้เบาะแส โดยได้รับความคุ้มครองจากรัฐตามที่กฎหมายบัญญัติ” การบริหารราชการแผ่นดินรัฐต้องเสริมสร้างให้ประชาชนได้รับบริการที่สะดวก มีประสิทธิภาพที่สำคัญ คือ ไม่เลือกปฏิบัติตามหลักการบริหารกิจการบ้านเมืองที่ดี ซึ่งการบริหารงานบุคคลของหน่วยงานของรัฐต้องเป็นไปตามระบบคุณธรรมตามที่กฎหมายบัญญัติ โดยอย่างน้อยต้องมีมาตรการป้องกันมิให้ผู้ใดใช้อำนาจหรือกระทำการโดยมิชอบแทรกแซงการปฏิบัติหน้าที่ หรือกระบวนการแต่งตั้ง หรือการพิจารณาความดีความชอบของเจ้าหน้าที่ของรัฐ และรัฐต้องจัดให้มีมาตรฐานทางจริยธรรม เพื่อให้หน่วยงานใช้เป็นหลักในการกำหนดประมวลจริยธรรมสำหรับเจ้าหน้าที่ในหน่วยงาน ซึ่งต้องไม่ต่ำกว่ามาตรฐานทางจริยธรรมดังกล่าว การที่รัฐธรรมนูญได้ให้ความสำคัญต่อการบริหารราชการที่มีประสิทธิภาพและการบริหารบุคคลที่มีคุณธรรมนั้นสืบเนื่องมาจากช่วงระยะเวลาที่ผ่านมาได้เกิดปัญหาที่เกี่ยวข้องกับการบริหารบุคคล มีการโยกย้ายแต่งตั้งที่ไม่เป็นธรรม บังคับหรือชี้นำให้ข้าราชการหรือเจ้าหน้าที่ของรัฐปฏิบัติงานโดยไม่ยึดมั่นในหลักผลประโยชน์แห่งรัฐ รวมถึงการมุ่งเน้นการแสวงหาผลประโยชน์ให้กับตนเองรวมถึงพวกพ้องรัฐธรรมนูญ แห่งราชอาณาจักรไทย พุทธศักราช 2560 จึงได้มีความพยายามที่จะแสดงให้เห็นอย่างชัดเจนว่าต้องการสร้างประสิทธิภาพในระบบการบริหารงานราชการแผ่นดินและเจ้าหน้าที่ของรัฐต้องยึดมั่นในหลักธรรมาภิบาล และมีคุณธรรมจริยธรรมตามที่กำหนดเอาไว้

### ยุทธศาสตร์ชาติ ระยะ 20 ปี เป็นยุทธศาสตร์ที่ยึดวัตถุประสงค์หลักแห่งชาติเป็นแม่บทหลัก เพื่อเป็นกรอบการกำหนดนโยบาย ทิศทางการพัฒนา การลงทุนของภาคเอกชนที่สอดรับกับเป้าหมายของยุทธศาสตร์ชาติการบริหารราชการแผ่นดิน การจัดสรรงบประมาณ ฯลฯ ดังนั้น ทิศทางด้านการป้องกันและปราบปรามการทุจริตการสร้างความโปร่งใสและธรรมาภิบาลในการบริหารราชการแผ่นดินของหน่วยงานภาครัฐ ทุกหน่วยงานจะถูกกำหนดจากยุทธศาสตร์ชาติ (วิสัยทัศน์ประเทศระยะ 20 ปี) และยุทธศาสตร์การพัฒนาระยะ 5 ปี เพื่อให้บรรลุวิสัยทัศน์“ประเทศมีความมั่นคง มั่งคั่ง ยั่งยืนเป็นประเทศพัฒนาแล้ว ด้วยการพัฒนาตามปรัชญาของเศรษฐกิจพอเพียง”นำไปสู่การพัฒนาให้คนไทยมีความสุขและตอบสนองตอบต่อการบรรลุซึ่งผลประโยชน์แห่งชาติ ในการที่จะพัฒนาคุณภาพชีวิต สร้างรายได้ระดับสูงเป็นประเทศพัฒนาแล้ว และสร้างความสุขของคนไทย สังคมมีความมั่นคง เสมอภาคและเป็นธรรม ประเทศสามารถแข่งขันได้ในระบบเศรษฐกิจโดยมีกรอบยุทธศาสตร์ชาติ ระยะ 20 ปี (พ.ศ. 2561 – 2580) ดังนี้

 **1. ด้านความมั่นคง**

 (1) เสริมสร้างความมั่นคงของสถาบันหลักและการปกครองระบอบประชาธิปไตยอันมีพระมหากษัตริย์
ทรงเป็นประมุข

 (2) ปฏิรูปกลไกการบริหารประเทศและพัฒนาความมั่นคงทางการเมือง ขจัดคอร์รัปชั่น สร้างความเชื่อมั่น
ในกระบวนการยุติธรรม

 (3) การรักษาความมั่นคงภายในและความสงบเรียบร้อยภายในตลอดจนการบริหารจัดการความมั่นคงชายแดนและชายฝั่งทะเล

 (4) การพัฒนาระบบ กลไก มาตรการและความร่วมมือระหว่างประเทศทุกระดับ และรักษาดุลยภาพความสัมพันธ์กับประเทศมหาอำนาจ เพื่อป้องกันและแก้ไขปัญหาความมั่นคงรูปแบบใหม่

 (5) การพัฒนาเสริมสร้างศักยภาพการผนึกกำลังป้องกันประเทศการรักษาความสงบเรียบร้อยภายในประเทศ สร้างความร่วมมือกับประเทศเพื่อนบ้านและมิตรประเทศ

 (6) การพัฒนาระบบการเตรียมพร้อมแห่งชาติและระบบบริหารจัดการภัยพิบัติ รักษาความมั่นคงของ
ฐานทรัพยากรธรรมชาติสิ่งแวดล้อม

 (7) การปรับกระบวนการทำงานของกลไกที่เกี่ยวข้องจากแนวดิ่งสู่แนวระนาบมากขึ้น

 **2. ด้านการสร้างความสามารถในการแข่งขัน**

 (1) การพัฒนาสมรรถนะทางเศรษฐกิจ ส่งเสริมการค้า การลงทุน พัฒนาสู่ชาติการค้า

 (2) การพัฒนาภาคการผลิตและบริการ เสริมสร้างฐานการผลิตเข้มแข็ง ยั่งยืน และส่งเสริมเกษตรกรรายย่อยสู่เกษตรยั่งยืนเป็นมิตรกับ สิ่งแวดล้อม

 (3) การพัฒนาผู้ประกอบการและเศรษฐกิจชุมชน พัฒนาทักษะ ผู้ประกอบการ ยกระดับผลิตภาพแรงงานและพัฒนา SMEs สู่สากล

 (4) การพัฒนาพื้นที่เศรษฐกิจพิเศษและเมือง พัฒนาเขตเศรษฐกิจพิเศษ ชายแดน และพัฒนาระบบเมืองศูนย์กลางความเจริญ

 (5) การลงทุนพัฒนาโครงสร้างพื้นฐาน ด้านการขนส่ง ความมั่นคงและพลังงาน ระบบเทคโนโลยีสารสนเทศ และการวิจัย และพัฒนา

 (6) การเชื่อมโยงกับภูมิภาคและเศรษฐกิจโลก สร้างความเป็นหุ้นส่วน การพัฒนากับนานาประเทศ ส่งเสริมให้ไทยเป็นฐานของการประกอบ ธุรกิจ ฯลฯ

 **3. ด้านการพัฒนาและเสริมสร้างศักยภาพคน**

 (1) พัฒนาศักยภาพคนตลอดช่วงชีวิต

 (2) การยกระดับการศึกษาและการเรียนรู้ให้มีคุณภาพเท่าเทียมและทั่วถึง

 (3) ปลูกฝังระเบียบวินัย คุณธรรม จริยธรรม ค่านิยมที่พึงประสงค์

 (4) การสร้างเสริมให้คนมีสุขภาวะที่ดี

 (5) การสร้างความอยู่ดีมีสุขของครอบครัวไทย

 **4. ด้านการสร้างโอกาสความเสมอภาค และเท่าเทียมกันทางสังคม**

 (1) สร้างความมั่นคงและการลดความเหลื่อมล้ำทางเศรษฐกิจและสังคม

 (2) พัฒนาระบบบริการและระบบบริหารจัดการสุขภาพ

 (3) มีสภาพแวดล้อมและนวัตกรรมที่เอื้อต่อการดำรงชีวิตในสังคมสูงวัย

 (4) สร้างความเข้มแข็งของสถาบันทางสังคม ทุนทางวัฒนธรรมและ ความเข้มแข็งของชุมชน

 (5) พัฒนาการสื่อสารมวลชนให้เป็นกลไกในการสนับสนุนการพัฒนา

 **5. ด้านการสร้างการเติบโตบน คุณภาพชีวิตที่เป็นมิตรกับสิ่งแวดล้อม**

 (1) จัดระบบอนุรักษ์ ฟื้นฟูและป้องกันการทำลาย ทรัพยากรธรรมชาติ

 (2) วางระบบบริหารจัดการน้ำให้มีประสิทธิภาพทั้ง 25 ลุ่มน้ำ เน้นการปรับระบบการบริหารจัดการอุทกภัย อย่างบูรณาการ

 (3) การพัฒนาและใช้พลังงานที่เป็นมิตรกับสิ่งแวดล้อม

 (4) การพัฒนาเมืองอุตสาหกรรมเชิงนิเวศและเมืองที่เป็น มิตรกับสิ่งแวดล้อม

 (5) การร่วมลดปัญหาโลกร้อนและปรับตัวให้พร้อมกับการ เปลี่ยนแปลงสภาพภูมิอากาศ

 (6) การใช้เครื่องมือทางเศรษฐศาสตร์และนโยบายการคลัง เพื่อสิ่งแวดล้อม

 **6. ด้านการปรับสมดุลและพัฒนา ระบบการบริหารจัดการภาครัฐ**

 (1) การปรับปรุงโครงสร้าง บทบาท ภารกิจของหน่วยงาน ภาครัฐ ให้มีขนาดที่เหมาะสม

 (2) การวางระบบบริหารราชการแบบบูรณาการ

 (3) การพัฒนาระบบบริหารจัดการกำลังคนและพัฒนา บุคลากรภาครัฐ

 (4) การต่อต้านการทุจริตและประพฤติมิชอบ

 (5) การปรับปรุงกฎหมายและระเบียบต่าง ๆ

 (6) ให้ทันสมัย เป็นธรรมและเป็นสากล

 (7) พัฒนาระบบการให้บริการประชาชนของหน่วยงานภาครัฐ

 (8) ปรับปรุงการบริหารจัดการรายได้และรายจ่ายของภาครัฐ

**แผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ** จัดทำขึ้นภายใต้ความจำเป็นในการแก้ไขสถานการณ์ปัญหาการทุจริตของประเทศ ซึ่งที่ผ่านมาหน่วยงานที่เกี่ยวข้องกับการป้องกันและปราบปรามการทุจริตได้มีความพยายามในการแก้ไขปัญหาการทุจริตของประเทศ โดยได้ร่วมกันสร้างเครื่องมือ กลไก และกำหนดเป้าหมายสำหรับการปฏิบัติงานด้านการป้องกันและปราบปรามการทุจริตให้เป็นไปในทิศทางเดียวกัน ซึ่งการดำเนินงานดังกล่าว ได้สร้างให้ทุกภาคส่วนในสังคมเกิดความตื่นตัวและเข้ามามีส่วนร่วมในการป้องกันและปราบปรามการทุจริตตามบทบาทและภาระหน้าที่ของตนเองเพิ่มมากขึ้น อย่างไรก็ตาม ปัจจุบันประเทศไทยยังคงประสบปัญหาความรุนแรงในการทุจริต สืบเนื่องมาจากวิวัฒนาการของการทุจริตซึ่งมีรูปแบบที่สลับซับซ้อน ปัญหาการขาดจิตสำนึกในการแยกแยะผลประโยชน์ส่วนตนและส่วนรวม โดยสถานการณ์ปัญหาการทุจริตที่จำเป็นต้องได้รับการแก้ไขอย่างเร่งด่วนคือการรวมตัวกันเพื่อร่วมกระทำทุจริต ร่วมกันฉ้อโกงรัฐ โดยเฉพาะในโครงการขนาดใหญ่ที่ต้องใช้งบประมาณมาก ทำให้รัฐและประเทศชาติได้รับความเสียหายอย่างร้ายแรง จากการสูญเสียงบประมาณแผ่นดินไปกับการทุจริตที่อาจมีความยากและซับซ้อนต่อการตรวจสอบของหน่วยงานที่ทำหน้าที่ในการป้องกันและปราบปรามการทุจริต การแก้ไขปัญหาการทุจริตจึงมีความจำเป็นอย่างยิ่งที่จะต้องมีการกำหนดแนวทางในการป้องกันแก้ไขปัญหาดังกล่าว

การจัดทำแผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ
ได้ยึดแนวทางการพัฒนาตามยุทธศาสตร์ชาติ 20 ปี เป็นกรอบในการจัดทำ โดยแผนแม่บทฯ มี 2 แนวทางการพัฒนาหลัก ดังนี้ (1) การป้องกันการทุจริตและประพฤติมิชอบ มุ่งเน้นการปรับพฤติกรรม “คน” โดยการปลูกฝังวิธีคิดในกลุ่มเป้าหมายเด็กและเยาวชนเพื่อปฏิรูป “คนรุ่นใหม่” ให้มีจิตสำนึกในความซื่อสัตย์สุจริตเพื่อสร้างพลังร่วมในการแก้ไขปัญหาการทุจริตและประพฤติมิชอบต่อไปในอนาคตและการปรับ “ระบบ”โดยการสร้างนวัตกรรมการต่อต้านการทุจริต เพื่อให้การดำเนินงานของหน่วยงานภาครัฐมีความโปร่งใส ตรวจสอบได้ในทุกขั้นตอนการดำเนินงาน เท่าทันพลวัตของการทุจริต ผ่านกระบวนการมีส่วนร่วมของภาคประชาชนในการตรวจสอบ แจ้งข้อมูล และชี้เบาะแสการทุจริตและประพฤติมิชอบ ซึ่งจะนำไปสู่การลดจำนวนคดีทุจริตและประพฤติมิชอบในหน่วยงานภาครัฐ (2) การปราบปรามการทุจริต มุ่งเน้นการเสริมสร้างประสิทธิภาพของกระบวนการและกลไกการป้องกันและปราบปรามการทุจริตและประพฤติมิชอบ ทั้งในด้านของการดำเนินคดีทุจริตมีความรวดเร็ว เฉียบขาด เป็นธรรม และการพัฒนาปรับปรุงมาตรการทางกฎหมายเพื่อส่งเสริมและสนับสนุนการปราบปรามการทุจริตให้ได้ผลและมีประสิทธิภาพ กำหนดเป้าหมายการพัฒนาในระยะ 20 ปี โดยใช้ดัชนีการรับรู้การทุจริต เป็นเป้าหมายในการดำเนินการของแผนแม่บทฯ ซึ่งได้กำหนดให้ประเทศไทยมีอันดับค่าคะแนนดัชนีการรับรู้การทุจริตในปี พ.ศ. 2580 อยู่ในอันดับ 1 ใน 20 ของโลก

**เป้าหมายและตัวชี้วัดของแผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ**

| **เป้าหมาย** | **ตัวชี้วัด** | **ค่าเป้าหมาย** |
| --- | --- | --- |
| **ปี 2561 - 2565** | **ปี 2567 – 2570** | **ปี 2571 - 2575** | **ปี 2576 - 2580** |
| ประเทศไทยปลอดการทุจริตและประพฤติมิชอบ | ดัชนีการรับรู้การทุจริตของประเทศไทย (อันดับ/คะแนน) | อยู่ในอันดับ 1 ใน 54 และ/หรือได้คะแนนไม่ต่ำกว่า 50 คะแนน | อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน | อยู่ในอันดับ 1 ใน 32และ/หรือได้คะแนนไม่ต่ำกว่า 62 คะแนน | อยู่ในอันดับ 1 ใน 20 และ/หรือได้คะแนนไม่ต่ำกว่า 73 คะแนน |

**แผนย่อยของแผนแม่บทภายใต้ยุทธศาสตร์ชาติประเด็น การต่อต้านการทุจริตและประพฤติมิชอบ**

เป้าหมายสำคัญของยุทธศาสตร์ชาติในประเด็นที่เกี่ยวข้องกับการต่อต้านการทุจริตและประพฤติมิชอบ คือ ภาครัฐมีความโปร่งใส ปลอดการทุจริตและประพฤติมิชอบ มีการบริหารจัดการตามหลักธรรมาภิบาล
และหลักปรัชญาของเศรษฐกิจพอเพียงในทุกระดับ โดยเฉพาะการสร้างวัฒนธรรมแยกแยะประโยชน์
ส่วนบุคคลและประโยชน์ส่วนรวมของบุคลากรภาครัฐให้เกิดขึ้น รวมทั้งสร้างจิตสำนึกและค่านิยมให้ทุกภาคส่วนตื่นตัว ละอายต่อการทุจริตประพฤติมิชอบทุกรูปแบบ มีส่วนร่วมต่อต้านการทุจริต พร้อมทั้งส่งเสริมสนับสนุนให้ภาคีองค์กรภาคเอกชน ภาคประชาสังคม ชุมชน ประชาชน และภาคีต่าง ๆ มีส่วนร่วมในการสอดส่องเฝ้าระวัง ให้ข้อมูลแจ้งเบาะแสการทุจริต และตรวจสอบการดำเนินงานของหน่วยงานภาครัฐ และภาคส่วนอื่น ๆ โดยได้รับความคุ้มครองจากรัฐตามที่กฎหมายบัญญัติ แผนแม่บทภายใต้ยุทธศาสตร์ชาติ ประเด็นนี้ได้กำหนดแผนย่อยไว้ 2 แผน คือ

**1. แผนย่อยการป้องกันการทุจริตและประพฤติมิชอบ**

การประเมินความเป็นไปได้ของสถานการณ์ในอนาคตของประเทศไทยที่เกี่ยวข้องกับการป้องกัน
และปราบปรามการทุจริตให้เห็นภาพในมิติด้านต่าง ๆ เพื่อเป็นแนวทางในการป้องกันการทุจริตและประพฤติมิชอบ
ในระยะ 20 ปีข้างหน้านั้นตั้งอยู่บนแนวคิดพื้นฐานว่า ประชาชนและสังคมจะตื่นตัวต่อการทุจริตให้ความสนใจข่าวสารและตระหนักถึงผลกระทบของการทุจริตต่อประเทศ มีการแสดงออกซึ่งการต่อต้านการทุจริตทั้งในชีวิตประจำวันและการแสดงออกผ่านสื่อต่าง ๆ ประชาชนในแต่ละช่วงวัยจะได้รับกระบวนการกล่อมเกลาทางสังคมว่าการทุจริตถือเป็นพฤติกรรมที่นอกจากจะผิดกฎหมายและทำให้เกิดความเสียหายต่อประเทศแล้ว ยังเป็นพฤติกรรมที่ไม่ได้รับการยอมรับทางสังคม ประชาชนจะมีวิธีคิดที่ทำให้สามารถแยกแยะระหว่างผลประโยชน์ส่วนตนกับผลประโยชน์ส่วนรวมได้ วัฒนธรรมทางสังคมจะหล่อหลอมให้ประชาชนจะไม่กระทำการทุจริตเนื่องจากมีความละอายต่อตนเองและสังคม และไม่ยอมให้ผู้อื่นกระทำการทุจริตอันส่งผลให้เกิดความเสียหายต่อสังคมส่วนรวมด้วย และจะเกิดการรวมกลุ่มกันทางสังคมเพื่อก่อให้เกิดสภาวะการลงโทษทางสังคมต่อการกระทำ รวมทั้งประชาชนคนไทยทุกคนจะแสดงเจตจำนงต่อต้านการทุจริตอย่างเข้มข้น ผ่านกระบวนการเลือกตั้งและกระบวนการเข้าสู่อำนาจของตัวแทนของประชาชนทั้งในระดับชาติและระดับท้องถิ่น ประชาชนจะให้ความสนใจในการตรวจสอบรัฐบาลและนักการเมืองในการดำเนินการตามเจตจำนงทางการเมืองมากขึ้น เป็นแรงกดดันให้รัฐบาลต้องบริหารประเทศอย่างสุจริตและโปร่งใสโดยกระบวนการนโยบายของรัฐบาลไม่สามารถเป็นช่องทางในการแสวงหาผลประโยชน์ โดยจะมีกลไกการตรวจสอบการดำเนินนโยบายของรัฐที่เข้มข้นมากขึ้น

อย่างไรก็ตาม ในอนาคต 20 ปีข้างหน้า การทุจริตน่าจะทวีความรุนแรง ซับซ้อน และยากแก่การตรวจสอบมากยิ่งขึ้น อันเนื่องมาจากเทคโนโลยีสารสนเทศที่ทันสมัยและก้าวหน้าอย่างรวดเร็วของสังคมโลกและพลวัตของการทุจริตที่ผู้กระทำการทุจริตหาช่องทางการทุจริตที่ยากแก่การตรวจสอบมากยิ่งขึ้น แต่สภาวะทางสังคมที่ตื่นตัวต่อต้านและตรวจสอบการทุจริตมากยิ่งขึ้น จึงอาจจะทำให้แนวโน้มการทุจริตลดลง ส่งผลให้กระบวนการป้องกันการทุจริตยิ่งทวีความสำคัญ โดยต้องพัฒนากระบวนการและรูปแบบของการป้องกันการทุจริตให้เท่าทันต่อพลวัตของการทุจริต เพื่อให้สามารถระงับยับยั้งการทุจริตได้อย่างเท่าทันไม่ก่อให้เกิดความเสียหายต่อประเทศ ควรมุ่งเน้นการพัฒนากลไกและกระบวนการป้องกันการทุจริตให้มีความเข้มแข็งและมีประสิทธิภาพในทุกหน่วยของสังคมทั้งระดับบุคคลและระดับองค์กร โดยสร้างจิตสำนึกและค่านิยมให้ทุกภาคส่วนตื่นตัวและละอายต่อการทุจริตและประพฤติมิชอบทุกรูปแบบ ส่งเสริมสนับสนุนให้ภาคีองค์กรภาคเอกชน ภาคประชาสังคม ชุมชนและประชาชน และเครือข่ายต่าง ๆ สอดส่องเฝ้าระวัง ให้ข้อมูลและร่วมตรวจสอบการดำเนินการของหน่วยงานภาครัฐตามความเหมาะสม โดยมีการวางมาตรการคุ้มครองพยานและผู้ที่เกี่ยวข้องเพื่อเป็นการสร้างภูมิคุ้มกันต่อปัญหาการทุจริตและสร้างพลังร่วมในการแก้ไขปัญหาการทุจริตและประพฤติมิชอบ พร้อมทั้งสร้างวัฒนธรรมต่อต้านการทุจริตและประพฤติมิชอบของบุคลากรภาครัฐและกำหนดมาตรการให้หน่วยงานภาครัฐและทุกภาคส่วนดำเนินงานอย่างโปร่งใส เพื่อเสริมสร้างคุณธรรมความสุจริตและความซื่อสัตย์ ความโปร่งใส และเป็นธรรม นอกจากนี้ ต้องกำหนดให้มีการลงโทษผู้กระทำผิดกรณีทุจริตและประพฤติมิชอบอย่างจริงจังและรวดเร็วเป็นการป้องกันการทุจริตเชิงรุกเพื่อให้เท่าทันต่อพลวัตของการทุจริต

**1.1 แนวทางการพัฒนา**

1. **ปลูกและปลุกจิตสำนึกการเป็นพลเมืองที่ดี มีวัฒนธรรมสุจริต และการปลูกฝัง
และหล่อหลอมวัฒนธรรมในกลุ่มเด็กและเยาวชนทุกช่วงวัย ทุกระดับ** มุ่งเน้นการปรับพฤติกรรม “คน”
โดยการ “ปลูก” และ “ปลุก” จิตสำนึกความเป็นพลเมืองที่ดี มีวัฒนธรรมสุจริต สามารถแยกแยะได้ว่าสิ่งใด
เป็นประโยชน์ส่วนตน สิ่งใดเป็นประโยชน์ส่วนรวม มีความละอายต่อการกระทำความผิด ไม่เพิกเฉยอดทน
ต่อการทุจริต และเข้ามามีส่วนร่วมในการต่อต้านการทุจริตทุกรูปแบบ รวมถึงการส่งเสริมการสร้างวัฒนธรรม
และค่านิยมสุจริตในระดับชุมชนเพื่อนำไปสู่การเปลี่ยนแปลงพฤติกรรมค่านิยมที่ยึดประโยชน์สาธารณะมากกว่าประโยชน์ส่วนตน และต่อต้านการทุจริตและประพฤติมิชอบในทุกรูปแบบ โดยเฉพาะการส่งเสริมวัฒนธรรมสุจริตผ่านหลักสูตรการศึกษาภาคบังคับที่เด็กไทยทุกคนต้องเรียนทั้งภาคทฤษฎีและภาคปฏิบัติ ตั้งแต่ระดับปฐมวัยจนถึงระดับอุดมศึกษา เพื่อปฏิรูป “พลเมืองไทยในอนาคต” ให้มีความเป็นพลเมืองเต็มขั้น สามารถทำหน้าที่ความเป็นพลเมืองที่ดี มีจิตสำนึกยึดมั่นในความซื่อสัตย์สุจริต มีความรับผิดชอบต่อส่วนรวมมีระเบียบวินัย และเคารพกฎหมาย
2. **ส่งเสริมการปฏิบัติหน้าที่ของข้าราชการและเจ้าหน้าที่ของรัฐให้มีความใสสะอาด ปราศจากพฤติกรรมที่ส่อไปในทางทุจริต** โดยการปฏิบัติหน้าที่ราชการอย่างเปิดเผย โปร่งใส ถูกต้องเป็นธรรม ไม่คดโกงรู้จักแยกแยะเรื่องส่วนตัวออกจากหน้าที่การงาน การสร้างธรรมาภิบาลในการบริหารงาน ตลอดจนการสร้างจิตสำนึกและค่านิยมในการต่อต้านการทุจริตให้แก่บุคลากรขององค์กร โดยการสนับสนุนให้ข้าราชการและเจ้าหน้าที่รัฐเข้ามามีส่วนร่วมเป็นเครือข่ายต่อต้านการทุจริตในหน่วยงานภาครัฐ เพื่อส่งเสริมการมีส่วนร่วมในการเฝ้าระวัง สอดส่อง ติดตามพฤติกรรมเสี่ยงและแจ้งเบาะแส เพื่อสกัดกั้นมิให้เกิดการทุจริตประพฤติมิชอบได้ โดยมีมาตรการสนับสนุนและคุ้มครองผู้แจ้งเบาะแส
3. **พัฒนาค่านิยมของนักการเมืองให้มีเจตนารมณ์ที่แน่วแน่ในการทำตนเป็นแบบอย่าง
ที่ดี มีคุณธรรม จริยธรรม ความซื่อสัตย์สุจริต เห็นแก่ประโยชน์ส่วนรวม** เนื่องจากผู้บริหารประเทศ/ท้องถิ่น/ชุมชน ต้องมีคุณธรรมและจริยธรรมสูงกว่ามาตรฐานทางจริยธรรมทั่วไปในสังคม เพื่อเป็นต้นแบบแก่ประชาชน เด็ก เยาวชน และสังคมโดยรวม โดยนอกเหนือจากคุณสมบัติตามที่กำหนดตามกฎหมายแล้วผู้บริหารประเทศต้องมีคุณสมบัติทางจริยธรรมด้วย มีการพัฒนายกระดับการมีจริยธรรมของผู้ดำรงตำแหน่งทางการเมืองเพื่อสร้างนักการเมืองที่มีคุณธรรมจริยธรรม รวมทั้งกำกับจริยธรรมภายในพรรคการเมือง
4. **ปรับ “ระบบ” เพื่อลดจำนวนคดีทุจริตและประพฤติมิชอบในหน่วยงานภาครัฐ** มุ่งเน้นการสร้างนวัตกรรมการต่อต้านการทุจริตอย่างต่อเนื่อง เพื่อสนับสนุนให้การดำเนินงานของหน่วยงานภาครัฐมีความโปร่งใส ตรวจสอบได้ในทุกขั้นตอนการดำเนินงาน และมีความเท่าทันต่อพลวัตของการทุจริต โดยการพัฒนาเครื่องมือ เพื่อสร้างความโปร่งใส มุ่งเน้นการสร้างนวัตกรรมและมาตรการในการต่อต้านการทุจริตที่มีประสิทธิภาพและเท่าทันต่อพลวัตของการทุจริต รวมถึงการประเมินความเสี่ยงด้านการทุจริต เพื่อให้หน่วยงานภาครัฐ มีมาตรการ ระบบหรือแนวทางในบริหารจัดการความเสี่ยงของการดำเนินงานที่อาจก่อให้เกิดการทุจริต และการบูรณาการติดตามประเมินผลการป้องกันและปราบปรามการทุจริตภาครัฐในโครงการลงทุนขนาดใหญ่ของรัฐและรัฐวิสาหกิจตั้งแต่ขั้นวางแผนก่อนดำเนินงาน ขั้นระหว่างการดำเนินงาน และขั้นสรุปผลหลังการดำเนินโครงการ
5. **ปรับระบบงานและโครงสร้างองค์กรที่เอื้อต่อการลดการใช้ดุลพินิจในการปฏิบัติงาน
ของเจ้าหน้าที่** เช่น การนำระบบเทคโนโลยีเข้ามาใช้แทนการใช้ดุลพินิจเพื่อสนับสนุนการปฏิบัติงาน การสร้างมาตรฐานที่โปร่งใสในกระบวนการบริการของภาครัฐ ลดขั้นตอนกระบวนการและระยะเวลาในการปฏิบัติงาน
ด้วยวิธีปฏิบัติที่ชัดเจนตรวจสอบได้ ปรับปรุงแก้ไขกฎหมายและระเบียบที่เกี่ยวข้องเพื่อลดการใช้ดุลพินิจของ
ผู้มีอำนาจในการพิจารณาอนุมัติ อนุญาต รวมถึงการสร้างความโปร่งใสในการบริการข้อมูลภาครัฐทั้งระบบ โดยการพัฒนาระบบข้อมูลดิจิทัลที่มีการกำหนดกฎเกณฑ์ กติกา กระบวนการ ขั้นตอนการดำเนินงานการเข้าถึงข้อมูล รวมถึงข้อมูลการจัดซื้อจัดจ้างและการใช้งบประมาณของหน่วยงานภาครัฐ เพื่อส่งเสริมการเข้าถึงข้อมูลสาธารณะ สร้างความโปร่งใส และส่งเสริมให้มีการตรวจสอบการบริหารจัดการของภาครัฐโดยสาธารณชน ซึ่งรวมถึงการมีกลไกที่เปิดโอกาสให้ประชาชนเข้ามามีส่วนร่วมในการตรวจสอบการจัดซื้อจัดจ้างและการดำเนินการภาครัฐ เพื่อบูรณาการการทำงานของรัฐและประชาชน รวมถึงส่งเสริมสนับสนุนการตื่นตัวและเพิ่มขีดความสามารถของประชาชนในการร่วมเฝ้าระวัง และป้องกันการทุจริตคอร์รัปชั่นที่มีอยู่ใกล้ตัว โดยมีมาตรการสนับสนุนและคุ้มครองผู้ชี้เบาะแสที่สามารถสร้างความเชื่อมั่นและมั่นใจให้กับผู้ให้เบาะแส

**เป้าหมายและตัวชี้วัด**

| **เป้าหมาย** | **ตัวชี้วัด** | **ค่าเป้าหมาย** |
| --- | --- | --- |
| **ปี 2561 - 2565** | **ปี 2567 – 2570** | **ปี 2571 - 2575** | **ปี 2576 - 2580** |
| 1. ประชาชนมีวัฒนธรรมและพฤติกรรมซื่อสัตย์สุจริต | ร้อยละของเด็กและเยาวชนไทยมีพฤติกรรมที่ยึดมั่นความซื่อสัตย์สุจริต | ร้อยละ 50 | ร้อยละ 60 | ร้อยละ 70 | ร้อยละ 80 |
| ร้อยละของประชาชนที่มีวัฒนธรรมค่านิยมสุจริต มีทัศนคติและพฤติกรรมในการต่อต้านการทุจริตและประพฤติมิชอบ | ร้อยละ 50 | ร้อยละ 60 | ร้อยละ 70 | ร้อยละ 80 |
| ร้อยละของหน่วยงานที่ผ่านเกณฑ์การประเมิน ITA  | ร้อยละ 80 (85 คะแนนขึ้นไป) | ร้อยละ 100(85 คะแนนขึ้นไป) | ร้อยละ 90(90 คะแนนขึ้นไป) | ร้อยละ 100(90 คะแนนขึ้นไป) |
| 2. คดีทุจริตและประพฤติมิชอบลดลง | จำนวนคดีทุจริตในภาพรวม | ลดลงร้อยละ 10 | ลดลงร้อยละ 50 | ลดลงร้อยละ 70 | ลดลงร้อยละ 80 |
| จำนวนคดีทุจริตรายหน่วยงาน - จำนวนข้อร้องเรียนเจ้าหน้าที่ภาครัฐที่ถูกชี้มูลเรื่องวินัย (ทุจริต)  | ลดลงร้อยละ 10 | ลดลงร้อยละ 50 | ลดลงร้อยละ 70 | ลดลงร้อยละ 80 |
|  - จำนวนข้อร้องเรียนเจ้าหน้าที่ภาครัฐที่ถูกชี้มูลว่ากระทำการทุจริต | ลดลงร้อยละ 10 | ลดลงร้อยละ 50 | ลดลงร้อยละ 70 | ลดลงร้อยละ 80 |
| จำนวนคดีทุจริตที่เกี่ยวข้องกับผู้ดำรงตำแหน่งทางการเมือง | ลดลงร้อยละ 25 | ลดลงร้อยละ 50 | ลดลงร้อยละ 80 | ลดลงร้อยละ 90 |

**2. แผนย่อยการปราบปรามการทุจริต**

การจะบรรลุเป้าหมาย ประเทศไทยปลอดการทุจริตและประพฤติมิชอบ กลไกและกระบวนการปราบปรามการทุจริตจะต้องมีประสิทธิภาพมากขึ้น กฎหมายจะต้องมีความทันสมัย การบังคับใช้กฎหมายและการดำเนินคดีจะต้องมีประสิทธิภาพและรวดเร็ว ทำให้คดีความมีปริมาณลดลง แนวทางในการปราบปรามการทุจริตและประพฤติมิชอบ จึงควรมุ่งเน้นการส่งเสริมการปรับปรุงกระบวนการและกลไกที่เกี่ยวข้องในการปราบปรามการทุจริตอย่างต่อเนื่อง ให้มีความรวดเร็วและมีประสิทธิภาพมากยิ่งขึ้น รวมทั้งการปรับปรุงกฎหมายและตรากฎหมายใหม่เพื่อสนับสนุนให้การบังคับใช้กฎหมายมีประสิทธิภาพมากยิ่งขึ้น และมุ่งทำให้ผู้กระทำความผิดได้รับการดำเนินคดีและลงโทษ ทั้งทางวินัยและอาญาอย่างรวดเร็วและเป็นรูปธรรมเพื่อให้สังคมเกิดความเกรงกลัวต่อการทุจริต ควบคู่ไปกับการปรับปรุงระบบข้อมูลเรื่องร้องเรียนที่เชื่อมโยงระหว่างหน่วยงานต่อต้านการทุจริตที่เกี่ยวข้องเพื่อเพิ่มประสิทธิภาพในการดำเนินคดี

**2.1 แนวทางการพัฒนา**

**1) เพิ่มประสิทธิภาพการดำเนินงานของกระบวนการและกลไกการปราบปรามการทุจริต** โดยการปรับกระบวนการทำงานด้านการปราบปรามการทุจริตเข้าสู่ระบบดิจิทัลมาใช้ในกระบวนการทำงาน
ด้านการปราบปรามการทุจริตให้ได้มาตรฐานสากลและเป็นมาตรฐานเดียวกัน ซึ่งรวมถึงการพัฒนาระบบเทคโนโลยีสารสนเทศและฐานข้อมูลเกี่ยวกับการตรวจสอบทรัพย์สินและหนี้สินที่ทันสมัย เท่าทันต่อการบิดเบือนทรัพย์สินและหนี้สิน รวมทั้งบูรณาการข้อมูลกับหน่วยงานทั้งภาครัฐและเอกชนต่าง ๆ ในการตรวจสอบความถูกต้องของทรัพย์สินและหนี้สิน

**2) ปรับปรุงกระบวนการปราบปรามการทุจริตที่มีความรวดเร็วและมีประสิทธิภาพ** อาทิ ปรับปรุงขั้นตอนการดำเนินการที่ล่าช้าของหน่วยงานในกระบวนการปราบปรามการทุจริตให้มีความรวดเร็ว
และกระชับมากขึ้นเพื่อให้การดำเนินการปราบปรามการทุจริตตลอดกระบวนการจนถึงการลงโทษผู้กระทำความผิดเมื่อคดีถึงที่สุดเป็นไปอย่างรวดเร็วเห็นผล มีประสิทธิภาพ และเป็นที่ประจักษ์ของประชาชน อาทิ การบูรณาการประสานงานคดีที่เกี่ยวข้องกับการทุจริตและประพฤติมิชอบ การปรับปรุงขั้นตอนการดำเนินการ
ที่ล่าช้าและซ้ำซ้อนกันของหน่วยงานในกระบวนการปราบปรามการทุจริตทั้งระบบให้มีความรวดเร็ว การบูรณาการพัฒนาระบบฐานข้อมูลระหว่างหน่วยงานปราบปรามการทุจริตให้เข้าถึงง่ายและมีประสิทธิภาพ การปรับปรุงและพัฒนาระบบและกลไกที่เกี่ยวข้องกับการสืบสวนปราบปรามเพื่อเพิ่มประสิทธิภาพในการดำเนินการกับทรัพย์สินหรือผู้กระทำความผิดต่อตำแหน่งหน้าที่หรือทุจริตต่อหน้าที่ตามกฎหมายฟอกเงินเพื่อให้การติดตามยึดคืนทรัพย์สินเป็นไปอย่างมีประสิทธิภาพเพื่อป้องกันการยักย้าย ถ่ายเททรัพย์สินที่ได้มาโดยมิชอบ ไม่ให้เกิดความเสียหายขึ้น รวมทั้งการพัฒนาเครือข่ายความร่วมมือกับหน่วยงาน/องค์กรต่อต้านการทุจริตและองค์กรเอกชนในระดับนานาชาติ เพื่อสนับสนุนข้อมูลและองค์ความรู้ในการปราบปรามการทุจริต และอาชญากรรมข้ามชาติ

**3) พัฒนาการจัดการองค์ความรู้ด้านการปราบปรามการทุจริต** โดยการจัดทำระบบฐานข้อมูลองค์ความรู้ด้านการปราบปรามการทุจริต โดยประมวลจากคดีการทุจริตและผู้เชี่ยวชาญของหน่วยงาน
ต่าง ๆ ในกระบวนการปราบปรามการทุจริต เพื่อให้เจ้าหน้าที่ปราบปรามการทุจริตของแต่ละหน่วยงานได้ศึกษาและมีสมรรถนะและความรู้ที่เป็นมาตรฐาน การพัฒนาสมรรถนะและองค์ความรู้เชิงสหวิทยาการของเจ้าหน้าที่ในกระบวนการปราบปรามการทุจริตเพื่อให้มีความรู้/ทักษะ/ขีดความสามารถ ที่เป็นมาตรฐานและเท่าทันต่อพลวัตของการทุจริต

**เป้าหมายและตัวชี้วัด**

| **เป้าหมาย** | **ตัวชี้วัด** | **ค่าเป้าหมาย** |
| --- | --- | --- |
| **ปี 2561 - 2565** | **ปี 2567 – 2570** | **ปี 2571 - 2575** | **ปี 2576 - 2580** |
| การดำเนินคดีทุจริตมีความรวดเร็วเป็นธรรม โปร่งใส ไม่เลือกปฏิบัติ | กระบวนการดำเนินคดี ทุจริตที่จำเป็นต้องขอขยายระยะเวลาเกินกว่ากรอบเวลาปกติที่กฎหมายกำหนด | ไม่เกินร้อยละ 25 | ไม่เกินร้อยละ 20 | ไม่เกินร้อยละ 15 | ไม่เกินร้อยละ 10 |
| จำนวนคดีอาญาที่หน่วยงานไต่สวนคดีทุจริตถูกฟ้องกลับ | ไม่เกินร้อยละ 4 ของจำนวนคดีที่ส่งฟ้อง | ไม่เกินร้อยละ 3ของจำนวนคดีที่ส่งฟ้อง | ไม่เกินร้อยละ 2 ของจำนวนคดีที่ส่งฟ้อง | ไม่เกินร้อยละ 1ของจำนวนคดีที่ส่งฟ้อง |

 **โมเดลประเทศไทยสู่ความมั่นคง มั่งคั่ง และยั่งยืน (Thailand 4.0)** เป็นโมเดลที่น้อมนำหลักปรัชญาของเศรษฐกิจพอเพียงมาเป็นแนวคิดหลักในการบริหารประเทศ ถอดรหัสออกมาเป็น 2 ยุทธศาสตร์สำคัญ คือ (1) การสร้างความเข้มแข็งจากภายใน (Strength from Within) และ (2) การเชื่อมโยงกับประชาคมโลกในยุทธศาสตร์ การสร้างความเข้มแข็งจากภายใน Thailand 4.0 เน้นการปรับเปลี่ยน 4 ทิศทางและเน้นการพัฒนาที่สมดุลใน 4 มิติ มิติที่หยิบยก คือ การยกระดับศักยภาพและคุณค่าของมนุษย์ (Human Wisdom) ด้วยการพัฒนาคนไทยให้เป็น “มนุษย์ที่สมบูรณ์” ผ่านการปรับเปลี่ยนระบบนิเวศน์ การเรียนรู้เพื่อเสริมสร้างแรงบันดาลใจบ่มเพาะความคิดสร้างสรรค์ ปลูกฝังจิตสาธารณะ ยึดประโยชน์ส่วนรวมเป็นที่ตั้งมีความซื่อสัตย์ สุจริต มีวินัย มีคุณธรรมจริยธรรม มีความรับผิดชอบ เน้นการสร้างคุณค่าร่วม และค่านิยมที่ดี คือ สังคมที่มีความหวัง (Hope) สังคมที่เปี่ยมสุข (Happiness) และสังคมที่มีความสมานฉันท์ (Harmony)

**ด้านที่ 12 การป้องกันและปราบปรามการทุจริตและประพฤติมิชอบ และกระบวนการยุติธรรม**

แก้ไขปัญหาการทุจริตและประพฤติมอชอบ โดยจัดให้มีมาตรการและระบบเทคโนโลยีนวัตกรรม
ที่ช่วยป้องกันและลดการทุจริตประพฤติมิชอบอย่างจริงจังและเข้มงวด รวมทั้งเป็นเครื่องมือในการติดตามการแก้ไขปัญหาการทุจริตและประพฤติมิชอบอย่างเป็นระบบ พร้อมทั้งเร่งสร้างจิตสำนึกของคนไทยให้ยึกมั่นในความซื่อสัตย์ สุจริต ถูกต้อง ชอบธรรม และสนับสนุนทุกภาคส่วนให้มามีส่วนร่วมในการป้องกันและเฝ้าระวังการทุจริตประพฤติมิชอบ

**ส่วนที่ 3 แผนปฏิบัติการป้องกันการทุจริต**

**โรงเรียนอนุบาลฮ่องลี่ฯ ปีการศึกษา 2567**

 โรงเรียนอนุบาลฮ่องลี่ฯ ได้กำหนดแผนปฏิบัติการปองกันการทุจริต ประจําปีการศึกษา 2567 โดย มีรายละเอียดดังนี้

**1. เหตุผลความจำเป็น**

ด้วย รัฐบาลได้จัดทำยุทธศาสตร์ชาติ 20 ปี ด้านที่ 3 ด้านการพัฒนาและเสริมสร้างศักยภาพทรัพยากรมนุษย์
ในการปลูกฝังระเบียบวินัย คุณธรรม จริยธรรม ค่านิยมที่พึงประสงค์ และด้านที่ 6 ด้านการปรับสมดุลและพัฒนาระบบการบริหารจัดการภาครัฐ ในการการต่อต้านการทุจริตและประพฤติมิชอบ สอดคล้องกับ แผนแม่บทภายใต้ยุทธศาสตร์ชาติ (พ.ศ. 2561 – 2560) ประเด็น การต่อต้านการทุจริตและประพฤติมิ แผนการปฏิรูปประเทศ
ด้านการป้องกันและปราบปรามการทุจริตและประพฤติมิชอบ นโยบายและแผนระดับชาติ ว่าด้วยความมั่นคงแห่งชาตินโยบายเสริมสร้างความมั่นคงของชาติจากภัยการทุจริต รวมถึงการส่งเสริมการสร้างวัฒนธรรมและค่านิยมสุจริตของหน่วยงานในสังกัดเพื่อนำไปสู่การเปลี่ยนแปลงพฤติกรรมค่านิยมที่ยึดประโยชน์สาธารณะมากกว่าประโยชน์ส่วนตน และต่อต้านการทุจริตและประพฤติมิชอบในทุกรูปแบบ โดยเฉพาะการส่งเสริมวัฒนธรรมสุจริตผ่านการจัดการศึกษา เพื่อปฏิรูป “พลเมืองไทยในอนาคต” ให้มีความเป็นพลเมืองเต็มขั้น สามารถทำหน้าที่เป็นพลเมืองที่ดี มีจิตสำนึกยึดมั่นในความซื่อสัตย์สุจริต มีความรับผิดชอบต่อส่วนรวมมีระเบียบวินัย และเคารพกฎหมาย

โรงเรียนอนุบาลฮ่องลี่ฯ ตระหนักในความสำคัญของการเตรียมการด้านการป้องกันและปราบปรามการทุจริต ได้ร่วมเป็นส่วนหนึ่งในการขับเคลื่อนยุทธศาสตร์ชาติ และแผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ เพื่อร่วมสร้างจิตสำนึกและค่านิยมให้ทุกภาคส่วนตื่นตัว ละอายต่อการทุจริตประพฤติมิชอบทุกรูปแบบ เพื่อวางรากฐานการปลูกจิตสำนึก ซึ่งเป็นกลไกในการป้องกันและปราบปรามการทุจริตของประเทศชาติ

**2. วัตถุประสงค์**

1. เพื่อปลูกฝังให้บุคลากรของสถานศึกษามีพฤติกรรมร่วมต้านการทุจริตในวงกว้าง ทั้งในระดับสถานศึกษา และชุมชน

2. เพื่อยกระดับธรรมาภิบาลในการบริหารการจัดการของสถานศึกษา

3. เพื่อพัฒนานวัตกรรมป้องกันและยับยั้งการทุจริตเชิงรุกของสถานศึกษาให้เข้มแข็งและ
มีประสิทธิภาพ

**3. เป้าหมาย**

สถานศึกษามีการปรับปรุงหรือพัฒนาในเรื่องคุณธรรมและความโปร่งใสในการดำเนินงาน
(Integrity and Transparency Assessment: ITA) ยึดหลักธรรมาภิบาลในการบริหารงาน อีกทั้งมีการยกระดับความโปร่งใสในการดำเนินงานอย่างต่อเนื่อง

**4. กลุ่มเป้าหมายโครงการ**

 1.นักเรียนในโรงเรียนอนุบาลฮ่องลี่ **จำนวน 280 คน**

 2.ครู และบุคลากรทางการศึกษา **จำนวน 23 คน**

**5. ค่าเป้าหมายและตัวชี้วัด แผนแม่บทภายใต้ยุทธศาสตร์ชาติ ประเด็น การต่อต้านการทุจริตและประพฤติมิชอบ**

**1. แผนย่อยการป้องกันการทุจริตและประพฤติมิชอบ**

|  |  |  |
| --- | --- | --- |
| **เป้าหมาย** | **ตัวชี้วัด** | **ปี 2567** |
| **1. ประชาชนมีวัฒนธรรมและพฤติกรรมซื่อสัตย์สุจริต** | 1. ร้อยละของนักเรียนในสังกัดสำนักงานคณะกรรมการการศึกษาขั้นพื้นฐานมีพฤติกรรมที่ยึดมั่นความซื่อสัตย์สุจริต | ร้อยละ 50 |
| 2. ร้อยละของหน่วยงานที่ผ่านเกณฑ์การประเมิน ITA  | ร้อยละ 65(85 คะแนนขึ้นไป) |

**6. กิจกรรม - ตัวชี้วัด – เป้าหมาย – งบประมาณ**

|  |  |  |  |  |  |
| --- | --- | --- | --- | --- | --- |
| **กิจกรรม** | **ตัวชี้วัด** | **เป้าหมาย** | **งบประมาณ** | **ระยะเวลาดำเนินการ** | **ผู้รับผิดชอบ** |
| **ไตรมาส 1** | **ไตรมาส 2** | **ไตรมาส 3** | **ไตรมาส 4** |
| **หน่วยนับ** | **จำนวน** | **พ.ค. 67** | **มิ.ย.67** | **ก.ค.67** | **ส.ค.67** | **ก.ย.67** | **ต.ค.67** | **พ.ย.67** | **ธ.ค. 67** | **ม.ค.68** | **ก.พ.68** | **มี.ค.68** | **เม.ย. 68** |
| 1.การประกาศเจตนารมณ์ตามนโยบาย No Gift Policy ขององค์กรหรือหน่วยงาน | ร้อยละของความ สำเร็จในการปฏิบัติงานตามแนวทางปฏิบัติ | ร้อยละ | 100 | ไม่ใช้งบประมาณ |  |  |  |  |  |  |  |  |  |  |  |  | ฝ่ายบริหารงานทั่วไป |
| 2. ผู้อำนวยการโรงเรียน มอบนโยบายการไม่รับของขวัญและของกำนัลทุกชนิดจากการปฏิบัติหน้าที่ (No Gift Policy)และมอบป้าย (No Gift Policy) เพื่อให้คณะครูนำไปประชาสัมพันธ์   | ร้อยละของความ สำเร็จในการปฏิบัติงานตามแนวทางปฏิบัติ |  |  | 50,000 |  |  |  |  |  |  |  |  |  |  |  |  | ฝ่ายบริหารงานทั่วไป |
|  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

**7. ระยะเวลาดำเนินการ** ตั้งแต่ 1 กรกฎาคม 2567 ถึง 10 สิงหาคม 2567

**8. สถานที่/พื้นที่ดำเนินการ**

โรงเรียนอนุบาลฮ่องลี่ฯ ตำบลรอบเวียง อำเภอเมือง จังหวัดเชียงราย

**9. ผลประโยชน์ที่คาดว่าจะได้รับ (Impact)**

 1. ครูและบุคลากรทางการศึกษาในสถานศึกษามีฐานความคิดในการแยกแยะระหว่างผลประโยชน์ส่วนตนกับผลประโยชน์ส่วนรวม

 2. สถานศึกษามีกลไกและกระบวนการป้องกันการทุจริตที่เข้มแข็งและเท่าทันต่อสถานการณ์การทุจริต

3. ดัชนีการรับรู้การทุจริต (Corruption Perceptions Index: CPI) ของประเทศไทยมีแนวโน้มที่ดีขึ้น

**10. การติดตามประเมินผล**

 1. การนิเทศ กำกับ ติดตาม และการรายงานผลการดำเนินกิจกรรมโรงเรียนสุจริต

 2. การรายงานผลการดำเนินกิจกรรมของโรงเรียน ด้วยวิธีการออนไลน์ ผ่านทางเว็บไซต์ของสถานศึกษา

 3. การประเมินคุณธรรมและความโปร่งใสในการดำเนินงานของสถานศึกษาออนไลน์ (Integrity and Transparency Assessment Online: ITA Online)

**แผนปฏิบัติการป้องกันการทุจริต โรงเรียนอนุบาลฮ่องลี่ฯ**

**ประจำปีการศึกษา 2567**

**วิสัยทัศน์ :** โรงเรียนอนุบาลฮ่องลี่ฯใสสะอาด ปราศจากคอร์รัปชัน

**พันธกิจ :**

 1. สร้างวัฒนธรรมและค่านิยมการต่อต้านการทุจริตในองค์กร

 2. เสริมสร้างระบบบริหารจัดการภายในองค์กรอย่างมีธรรมาภิบาล

 3. พัฒนาระบบและกลไกในการป้องกัน การควบคุม และการตรวจสอบการทุจริต

**เป้าประสงค์ :**

 เพื่อผลักดันให้ดัชนีภาพลักษณ์คอร์รัปชัน (CPI) ของประเทศไทยเพิ่มสูงขึ้น

**แผนงานบูรณาการต่อต้านการทุจริตและประพฤติมิชอบ (ด้านป้องกันการทุจริต)**

**แนวทางที่ 1 ปลูกฝังวิธีคิด ปลุกจิตสำนึกให้มีวัฒนธรรมและพฤติกรรมซื่อสัตย์สุจริต**

**ตัวชี้วัด ประจำปีงบประมาณ พ.ศ. 2567 :**

1. ร้อยละของนักเรียนในสังกัดสำนักงานคณะกรรมการการศึกษาขั้นพื้นฐานที่มีพฤติกรรมยึดมั่น
ความซื่อสัตย์สุจริต (ไม่น้อยกว่าร้อยละ 50)

3. ร้อยละของหน่วยงานในสังกัดสำนักงานคณะกรรมการการศึกษาขั้นพื้นฐานที่ผ่านเกณฑ์การประเมินคุณธรรมและความโปร่งใสในการดำเนินงานของสถานศึกษา/สำนักงานเขตพื้นที่การศึกษาออนไลน์
(ITA Online) (ไม่น้อยกว่าร้อยละ 65)

**แผนปฏิบัติการป้องกันการทุจริต อนุบาลฮ่องลี่ฯ**

**ปีการศึกษา 2567**

|  |  |  |  |  |  |
| --- | --- | --- | --- | --- | --- |
| **กิจกรรม** | **ตัวชี้วัด** | **เป้าหมาย** | **งบประมาณ** | **ระยะเวลาดำเนินการ** | **ผู้รับผิดชอบ** |
| **ไตรมาส 2** | **ไตรมาส 3** | **ไตรมาส 4** |
| **ม.ค.****67** | **ก.พ.****67** | **มี.ค.****67** | **เม.ย.****67** | **พ.ค.****67** | **มิ.ย.****67** | **ก.ค.****67** | **ส.ค.****67** | **ก.ย.****67** |
| 1.การประกาศเจตนารมณ์ตามนโยบาย No Gift Policy ขององค์กรหรือหน่วยงาน | ร้อยละของความ สำเร็จในการปฏิบัติงานตามแนวทางปฏิบัติ | บุคลากรทุกระดับมีจิตสำนึกและพฤติกรรมที่สามารถแยกแยะระหว่างผลประโยชน์ส่วนตัวและผลประโยชน์ส่วนรวม ประพฤติตนเป็นพลเมืองดี มีคุณธรรม จริยธรรม สู่การเป็นบุคคลต้นแบบ | ไม่ใช้งบประมาณ |  |  |  |  |  |  |  |  |  |  |
| 2. ผู้อำนวยการโรงเรียน มอบนโยบายการไม่รับของขวัญและของกำนัลทุกชนิดจากการปฏิบัติหน้าที่ (No Gift Policy)และมอบป้าย (No Gift Policy) เพื่อให้คณะครูนำไปประชาสัมพันธ์   | ร้อยละของความ สำเร็จในการปฏิบัติงานตามแนวทางปฏิบัติ | บุคลากรทุกระดับมีจิตสำนึกและพฤติกรรมที่สามารถแยกแยะระหว่างผลประโยชน์ส่วนตัวและผลประโยชน์ส่วนรวม ประพฤติตนเป็นพลเมืองดี มีคุณธรรม จริยธรรม สู่การเป็นบุคคลต้นแบบ | ไม่ใช้งบประมาณ |  |  |  |  |  |  |  |  |  |  |
| **รวมงบประมาณ** |  |  |  |  |  |  |  |  |  |  |  |

**แบบสรุปโครงการ/กิจกรรม**

**แผนปฏิบัติการป้องกันการทุจริต โรงเรียนบ้านใหม่สันติ**

**ประจำปีการศึกษา 2567**

|  |  |  |  |
| --- | --- | --- | --- |
| **แผนงานบูรณาการต่อต้านการทุจริตและประพฤติมิชอบ** **(ด้านป้องกันการทุจริต)** | **โครงการ/กิจกรรม** | **งบประมาณ** | **ผู้รับผิดชอบ** |
| **แนวทางที่ 1 ปลูกฝังวิธีคิด** **ปลุกจิตสำนึกให้มีวัฒนธรรมและพฤติกรรมซื่อสัตย์สุจริต** | - การประกาศเจตนารมณ์ตามนโยบาย No Gift Policy ขององค์กรหรือหน่วยงาน | ไม่ใช้งบประมาณ | ฝ่ายบริหารงานทั่วไป |
| - ผู้อำนวยการสถานศึกษา มอบนโยบายการไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) และมอบป้าย (No Gift Policy) เพื่อให้บุคลากรทุกคนนำไปติดประชาสัมพันธ์  | ไม่ใช้งบประมาณ | ฝ่ายบริหารงานทั่วไป |
| - กิจกรรมการเสริมสร้างวัฒนธรรมโรงเรียน สุจริต การเสวนา "เขตสุจริตไม่คิดคอร์รัปชัน" | ไม่ใช้งบประมาณ | ฝ่ายบริหารงานทั่วไป |
| **รวมทั้งสิ้น** |  |  |

ผู้เสนอแผนปฏิบัติการ ผู้เห็นชอบแผนปฏิบัติการ

(นางสุภาพร บุญมี.) (..................................................)

ตำแหน่ง ครู ตำแหน่ง .....................................

 ผู้อนุมัติแผนปฏิบัติการ

 (นายธนกร ดอนแก้ว)

 ตำแหน่ง ผู้อำนวยการสถานศึกษา

****

**คำสั่งโรงเรียนอนุบาลฮ่องลี่ฯ ปีการศึกษา 2567**

**ที่ ............. / 2567**

**เรื่อง แต่งตั้งคณะกรรมการจัดทำแผนปฏิบัติการป้องกันการทุจริตประจำปีการศึกษา 2567
ของโรงเรียนอนุบาลฮ่องลี่ฯ**

---------------------------------

 ตามที่ สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาทุกเขต กำหนดให้สถานศึกษาจัดทำแผนปฏิบัติการป้องกันการทุจริตประจำปี เพื่อขับเคลื่อนโครงการเสริมสร้างคุณธรรม จริยธรรมและธรรมาภิบาลในสถานศึกษา (โครงการโรงเรียนสุจริต) นั้น

 เพื่อให้การดำเนินงานขับเคลื่อนโครงการฯ ดังกล่าว เป็นไปด้วยความเรียบร้อย บรรลุวัตถุประสงค์ของการดำเนินงานอาศัยอำนาจตามความในมาตรา 37 แห่งพระราชบัญญัติระเบียบบริหารราชการกระทรวงศึกษาธิการ พ.ศ.2546 และที่แก้ไขเพิ่มเติม โรงเรียนอนุบาลฮ่องลี่ฯ จึงแต่งตั้งผู้ที่มีชื่อและตำแหน่งต่อไปนี้ เป็นคณะกรรมการจัดทำแผนปฏิบัติการป้องกันการทุจริตประจำปีการศึกษา 2567 ของโรงเรียนอนุบาลฮ่องลี่ฯ ดังนี้

**คณะกรรมการอำนวยการ** ประกอบด้วย

|  |  |
| --- | --- |
| 1. นายธนกร ดอนแก้ว ตำแหน่ง ผู้อำนวยการสถานศึกษา
 | ประธานกรรมการ |
| 1. นางวราลักาณ์ มากกุญชร ตำแหน่ง ครู
 | รองประธานกรรมการ |
| 1. นางมาเรียม นรรัตน์ ตำแหน่ง ครู
 | กรรมการ |
| 1. นางสายสวาท คำก้อนแก้ว
 | ตำแหน่ง ครู | กรรมการ |
| 1. นางสุชาดา หล้าพรม
 | ตำแหน่ง ครู | กรรมการ |
| 1. นางวริยา ศรีสุวรรณภรณ์
 | ตำแหน่ง ครู | กรรมการ |
| 1. นางเรณู ยอดระบำ
 | ตำแหน่ง ครู | กรรมการ |
| 1. นางจิรภิญญา พฤตฒิพงศ์พิสุทธิ์
 | ตำแหน่ง ครู | กรรมการ |
| 1. นางสาวปาริฉัตร ไชยลาม

10.นายก้องเกียรติ หมื่นสมบัติ | ตำแหน่ง ครูตำแหน่ง ครู | กรรมการกรรมการ |
| 11.นางสาวอนุสรา เผ่าต๊ะใจ | ตำแหน่ง บุคคลากรทางคณิตศาสตร์ | กรรมการ |
| 12.นางสุภาพร บุญมี | ตำแหน่ง ครู | กรรมการและเลขานุการ |
| 13. นางสาวธัญญาธนัช ปันปิน | ตำแหน่ง ครู | ผู้ช่วยเลขานุการ |

 **มีหน้าที่** ให้คำปรึกษา เสนอแนะ ควบคุม กำกับติดตาม วินิจฉัย สั่งการพร้อมทั้งแก้ไขปัญหาและอำนวยความสะดวก ในการดำเนินงานจัดทำแผนปฏิบัติการป้องกันการทุจริตประจำปีการศึกษา 2567 ให้เป็นไปด้วยความเรียบร้อย บรรลุวัตถุประสงค์ของการดำเนินงาน เกิดประสิทธิภาพและประสิทธิผลและประโยชน์สูงสุดต่อทางราชการ

**คณะกรรมการดำเนินงาน ประกอบด้วย**

|  |  |
| --- | --- |
| 1. นายธนกร ดอนแก้ว ตำแหน่ง ผู้อำนวยการสถานศึกษา | ประธานกรรมการ |
| 1. นางวราลักาณ์ มากกุญชร ตำแหน่ง ครู
 | รองประธานกรรมการ |
| 1. นางมาเรียม นรรัตน์ ตำแหน่ง ครู
 | กรรมการ |
| 1. นางสายสวาท คำก้อนแก้ว
 | ตำแหน่ง ครู | กรรมการ |
| 1. นางสุชาดา หล้าพรม
 | ตำแหน่ง ครู | กรรมการ |
|  6.นางวริยา ศรีสุวรรณภรณ์ | ตำแหน่ง ครู | กรรมการ |
| 1. นางเรณู ยอดระบำ
 | ตำแหน่ง ครู | กรรมการ |
| 1. นางจิรภิญญา พฤตฒิพงพิสุทธิ์
 | ตำแหน่ง ครู | กรรมการ |
| 1. นางสาวปาริฉัตร ไชยลาม

 10.นายก้องเกียรติ หมื่นสมบัติ | ตำแหน่ง ครูตำแหน่ง ครู | กรรมการกรรมการ |
|  11.นางสาวอนุสรา เผ่าต๊ะใจ | ตำแหน่ง บุคคลากรทางคณิตศาสตร์ | กรรมการ |
|  12.นางสุภาพร บุญมี | ตำแหน่ง ครู | กรรมการและเลขานุการ |
|  13. นางสาวธัญญาธนัช ปันปิน | ตำแหน่ง ครู | ผู้ช่วยเลขานุการ |

**มีหน้าที่** ดำเนินการจัดทำแผนปฏิบัติการป้องกันการทุจริตประจำปีการศึกษา 2567 ให้เป็นไปด้วยความเรียบร้อย

บรรลุวัตถุประสงค์ของการดำเนินงาน เกิดประสิทธิภาพและประสิทธิผลและประโยชน์สูงสุดต่อทางราชการ

ทั้งนี้ ตั้งแต่บัดนี้เป็นต้นไป

 สั่ง ณ วันที่ 1 เดือน กรกฎาคม พ.ศ. 2567

(นายธนกร บุญมี)

ผู้อำนวยการโรงเรียนอนุบาลฮ่องลี่ฯ

|  |  |
| --- | --- |
|  |  |
|  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|   |  |  |
|  |  |  |